
Kuulutus ympäristölupapäätöksestä, muovinkierrätystoiminta, Visual Recycling Oy

Sastamalan kaupungin ympäristöterveydenhuollon jaosto on kokouksessaan 20.10.2026 myöntänyt ympäristöluvan muovinkierrätystoiminnalle ja kierrätysraaka-aineen osalta jätteeksi luokittelun päättymiselle. Toiminta sijaitsee Sastamalan kaupungissa Nuupalan kylässä, kiinteistöllä 790-6-33-1, osoitteessa Kiertokatu 12, 38210 Sastamala. Hakemuksen mukainen toiminta voidaan aloittaa mahdollisesta muutoksenhausta huolimatta ympäristönsuojelulain 199 §:n mukaisesti.

Päätös on nähtävänä ympäristöterveydenhuollon jaoston kokouslistalla osoitteessa sastamala.fi > päätöksenteko. Päätöstä koskeva kuulutus on julkaistu Sastamalan kaupungin internetsivuilla osoitteessa sastamala.fi 22.10.2026. Kuulutus pidetään nähtävillä 22.10.-30.11.2026. Päätöksen tiedoksisaannin katsotaan tapahtuneen seitsemäntenä päivänä kuulutuksen julkaisemisajankohdasta. 

Päätökseen saa hakea muutosta Vaasan hallinto-oikeudelta. Valitusaika päättyy 30.11.2026. Tarkemmat ohjeet muutoksenhausta ovat päätöksen liitteenä olevassa valitusosoituksessa.

Lisätietoja: 
ympäristötarkastaja Anna Jouttunpää, puh. 040 592 3103

